ராஜமன்னார் குழு

ராஜமன்னார் குழு (Rajamannar Committee) என்பது தமிழ்நாடு மாநில அரசால்  ஒன்றிய, மாநில உறவுகள் குறித்து (மாநில சுயாட்சி குறித்து) ஆய்வு செய்து அறிக்கை அளிக்க 1969இல் அமைக்கப்பட்ட ஒரு குழுவாகும். இக்குழுவில் அன்றைய சென்னை உயர் நீதிமன்றத் தலைமை நீதிபதியாக இருந்த பி. வி. ராஜமன்னார் தலைவராகவும், முன்னாள் சென்னை உயர் நீதிமன்ற தலைமை நீதிபதியாக இருந்த பி. சந்திர ரெட்டி, அன்றைய சென்னைப் பல்கலைக்கழக துணைவேந்தர் ஏ. இலட்சுமணசுவாமி ஆகிய இருவரும் குழு உறுப்பினர்களாக இருந்தனர். 

இக்குழு அமைக்கபட்டு இரு ஆண்டுகள் கழித்து 1971, மே, 27 இல் அறிக்கையை தமிழ்நாடு அரசிடம் சமர்பித்தது. அந்த அறிக்கையின் பரிந்துரைகளை ஏற்று தமிழ்நாடு சட்டமன்றத்தில் 1974 ஏப்ரல் 16 அன்று தீர்மானம் நிறைவேற்றப்பட்டது. 

 நோக்கம் 
இக்குழுவானது ஒன்றிய, மாநில அரசுகளுக்கு இடையிலான உறவுகளின் அம்சங்கள் அனைத்தையும் ஆராய்ந்து, ஒன்றிய, மாநில அரசுகளுக்கு இடையிலான அதிகாரப் பங்கீட்டில் உள்ள சிக்கல்களுக்கான காரணத்தைக் கண்டறிவதாகும்.

முக்கிய பரிந்துரைகள்

நிதி ஆணையத்தை நிரந்தர அமைப்பாக மாற்றுதல் 
திட்டக் குழுவினை கலைத்தல்
அனைத்திந்திய பணிகள் (இ.ஆ.ப, இ.கா.ப. போன்றவை) கலைப்பு 
இந்திய அரசியலமைப்புச் சட்டத்தின், பிரிவு  356 மற்றும் 365 (மாநிலங்களில் குடியரசு தலைவர் ஆட்சி கொண்டுவருவதற்கான பிரிவு) நீக்கவேண்டும். 
ஒன்றிய பட்டியலில் உள்ள சில பகுதிகள் மாநில பட்டியலில் மாற்றம்
எஞ்சிய அதிகாரங்கள் மாநில பட்டியலில் சேர்ப்பு
ஆளுநரின் விருப்பம் உள்ளவரை மாநில அமைச்சரவை பதவி வகிக்கலாம் என்ற வாக்கியம் நீக்கம்
மாநிலங்களுக்கு இடையிலான குழுக்கள் அமைக்கப்பட வேண்டும்.

 காலப்போக்கில் நிறைவேறியவை 
குழுவின் பரிந்துரைகளில் ஒன்றான மாநிலங்களுக்கு இடையிலான குழு என்பது 1990, மே, 28 அன்று வி. பி. சிங் இந்தியப் பிரதமராக இருந்தபோது அமைக்கப்பட்டது.
குழுவின் பரிந்துரைகளில் ஒன்றான இந்திய அரசியலமைப்புச் சட்டத்தின், பிரிவு  356 மற்றும் 365 ஆகியவற்றை நீக்கவேண்டும் என்பது எஸ். ஆர். பொம்மை எதிர் இந்திய ஒன்றியம் வழக்கில் அளிக்கபட்ட உச்சநீதிமன்றத் தீர்ப்பின் வழியாக ஏறக்குறையை நிறைவேறியது.

மேலும் பார்க்க
சர்க்காரியா ஆணைக்குழு

மேற்கோள்கள்

பகுப்பு:இந்திய வரலாறு
பகுப்பு:இந்திய மாநிலங்களும் பிரதேசங்களும்
பகுப்பு:இந்தியாவில் கூட்டாட்சி